रोकर साझा किए अपने दु:ख समाजजनों ने हौसला बढ़ाया
पांच जिलों के युवक-युवती शामिल, बच्चों के मन की बात भी सुनी
भास्कर संवाददाता | खरगोन
एक-दूसरे के दु:खों को खुशियों में बदलने के लिए विधवा, विधुर, परित्याक्ता व अधिक उम्र के युवक-युवतियों (विशेष) ने उत्साह से परिचय दिया। युवक-युवतियों और उनके परिजनों के बीच चर्चा हुई। बात आगे बढ़ी और 10 लोगों के रिश्ते की संभावना बनी। कार्यक्रम में शामिल युवक-युवतियों ने अपने दुख साझा किए। कुछ युवक-युवतियां तो जानकारी देते हुए ही रो पड़े। कुछ ने बच्चों की परवरिश के लिए पुनर्विवाह जरूरी बताया। समाजजनों ने उनका हौसला बढ़ाया।
यह संभव हुआ रविवार को बीसा नीमा महाजन समाज के विशेष परिचय सम्मेलन में। जुलवानिया रोड स्थित नवीन वैष्णव विद्या मंदिर में 60 युवक-युवती शामिल हुए। 50 से लेकर 25 साल के युवक-युवतियों ने मंच से परिचय दिया। रिश्ते के लिए एक-दूसरे से चर्चा की। एक-दूसरे ने बच्चों के मन की भी सुनी। सम्मेलन की विशेषता यह रही है कि इसमें अन्य समाज के युवक-युवतियां शामिल हुए। पुनर्विवाह में सहयोग के लिए पांच सदस्यों की समिति बनी है। इस दौरान केंद्रीय कार्यसमिति अध्यक्ष डॉ. गणपति महाजन, सचिव द्वारकादास महाजन, कोषाध्यक्ष जगदीशचंद्र महाजन, संयोजक सुभाषचंद्र महाजन, वृंदावन बजाज, श्याम महाजन, रवि महाजन सहित बड़ी संख्या में समाजजन मौजूद थे।
प|ी की मौत हुई, दूसरों के जीवन में खुशियों की ठानी
सम्मेलन से जुड़े श्यामसुंदर महाजन ने बताया प|ी की मौत 19 साल पहले हो गई थी। बच्चों की परवरिश के लिए व घर चलाने के लिए दूसरा विवाह किया। उन्होंने ऐसे लोगों की तकलीफ दूर करने के लिए विशेष परिचय सम्मेलन की ठानी। एक साल पहले दौर शुरू हुआ। चार रिश्ते तय हुए।
परिचय के दौरान आरती गुप्ता ने व्यथा को समेटते हुए दिया परिचय।
hin_Deva hin_Deva mag_Deva hin_Deva hin_Deva hin_Deva hin_Deva awa_Deva